PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2001/KV/1/1/343	Bratislava: 21.12.2001

	Protimonopolný úrad Slovenskej republiky I. výkonný odbor vo veci správnych konaní začatých na základe podaní podnikateľov Unilever Slovensko, spol. s r.o., Cintorínska 7, 810 00 Bratislava, ALFA – R, s.r.o., T. Vansovej 225/3, 924 00 Galanta, UNI – FROST, s.r.o., Lieskovská cesta 23, 960 01 Zvolen a FEGA FROST, s.r.o., Tehelňa 675/2, 060 01 Kežmarok zo dňa 05.12.2001, ktorými bol Protimonopolný úrad Slovenskej republiky I. výkonný odbor požiadaný o vydanie rozhodnutia, podľa § 6 ods. 4 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov, či činnosti a konania uvedené v Zmluve o distribúcii uzatvorenej dňa 05.12.2001 medzi podnikateľmi Unilever Slovensko, spol. s r.o., Cintorínska 7, 810 00 Bratislava a ALFA – R, s.r.o., T. Vansovej 225/3, 924 00 Galanta, v Zmluve o distribúcii uzatvorenej dňa 30.11.2001 medzi podnikateľmi Unilever Slovensko, spol. s r.o., Cintorínska 7, 810 00 Bratislava a UNI – FROST, s.r.o., Lieskovská cesta 23, 960 01 Zvolen a v Zmluve o distribúcii uzatvorenej dňa 30.11.2001 medzi podnikateľmi Unilever Slovensko, spol. s r.o., Cintorínska 7, 810 00 Bratislava a FEGA FROST, s.r.o., Tehelňa 675/2, 060 01 Kežmarok, nie sú v rozpore s § 4 a 5 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov, alebo či jednotlivé dohody obmedzujúce súťaž nie sú v rozpore s § 6 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov,

rozhodol:

	na základe § 26 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov, že spája tieto konania týkajúce sa Zmluvy o distribúcii uzatvorenej dňa 05.12.2001 medzi podnikateľmi Unilever Slovensko, spol. s r.o., Cintorínska 7, 810 00 Bratislava a ALFA – R, s.r.o., T. Vansovej 225/3, 924 00 Galanta, Zmluvy o distribúcii uzatvorenej dňa 30.11.2001 medzi podnikateľmi Unilever Slovensko, spol. s r.o., Cintorínska 7, 810 00 Bratislava a UNI – FROST, s.r.o., Lieskovská cesta 23, 960 01 Zvolen a Zmluvy o distribúcii uzatvorenej dňa 30.11.2001 medzi podnikateľmi Unilever Slovensko, spol. s r.o., Cintorínska 7,    810 00 Bratislava a FEGA FROST, s.r.o., Tehelňa 675/2, 060 01 Kežmarok, na spoločné správne konanie. 

Odôvodnenie:

	Na základe návrhov podnikateľov Unilever Slovensko, spol. s r.o.,  Cintorínska 7, 810 00 Bratislava (ďalej len „Unilever Slovensko, spol. s r.o.“),  ALFA – R, s.r.o., T. Vansovej 225/3, 924 00 Galanta (ďalej len „ALFA – R, s.r.o.), UNI – FROST, s.r.o., Lieskovská cesta 23, 960 01 Zvolen (ďalej len „UNI – FROST, s.r.o.“) a FEGA FROST, s.r.o., Tehelňa 675/2, 060 01 Kežmarok (ďalej len               „UNI FROST, s.r.o.“) začali dňa 07.12.2001 správne konania v zmysle § 25 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov (ďalej len „zákon“).

	Návrhy sa týkali žiadosti na vydanie rozhodnutia podľa § 6 ods. 4 zákona (tzv. negatívny atest), vo veci Zmluvy o distribúcii uzatvorenej dňa 05.12.2001 medzi podnikateľmi Unilever Slovensko, spol. s r.o. a ALFA – R, s.r.o., Zmluvy o distribúcii uzatvorenej dňa 30.11.2001 medzi podnikateľmi Unilever Slovensko, spol. s r.o. a UNI – FROST, s.r.o. a Zmluvy o distribúcii uzatvorenej dňa 30.11.2001 medzi podnikateľmi Unilever Slovensko, spol. s r.o. a FEGA FROST, s.r.o.

	Podľa § 26 ods. 1 zákona, v záujme hospodárnosti konania môže úrad veci, v ktorých sa začalo konanie a ktoré spolu súvisia alebo sa týkajú tých istých účastníkov správneho konania, spojiť na spoločné konanie.

	Predmetom týchto posudzovaných zmlúv je distribúcia všetkých druhov zmrzliny spoločnosti Unilever Slovensko, spol. s r.o., ktoré táto spoločnosť v súčasnosti alebo v budúcnosti uvedie na trh pod značkou Algida. Distribúcia týchto výrobkov bude zabezpečená prostredníctvom oblastných distribútorov, pričom zmluvne dohodnutá oblasť pre spoločnosť ALFA – R, s.r.o. je územie západného Slovenska, pre spoločnosť UNI – FROST, s.r.o. územie stredného Slovenska a pre spoločnosť FEGA FROST, s.r.o. je to oblasť východného Slovenska.

	Z predložených zmlúv a podkladov vyplýva, že sa jedná o distribúciu  sortimentu výrobkov jednej spoločnosti na relevantnom trhu Slovenskej republiky, rozdelenú podľa oblastí medzi troch distribútorov, na základe čoho úrad dospel k záveru, že veci v ktorých sa začalo správne konanie spolu súvisia a preto rozhodol v zmysle § 26 zákona v záujme hospodárnosti tak, ako je uvedené vo výrokovej časti tohto rozhodnutia.

Poučenie:

	Proti tomuto rozhodnutiu nie je možné v zmysle § 26 ods. 3 zákona podať rozklad.

                                                                                        Ing. Ladislav Szabó
                                                                                 riaditeľ I. výkonného odboru

Rozhodnutie sa doručí:

Ing. Peter Komanický, konateľ spoločnosti
Unilever Slovensko, spol. s r.o., Cintorínska 7,
810 00 Bratislava 1, P.O.Box 133

Robert Rompf, konateľ spoločnosti

ALFA – R, s.r.o., T. Vansovej 225/3,
924 00 Galanta

Peter Tóth, konateľ spoločnosti
UNI – FROST, s.r.o., Lieskovská cesta 23,
960 01 Zvolen

František Gallik, konateľ spoločnosti
FEGA FROST, s.r.o., Tehelňa 657/2,
060 01 Kežmarok